Na temelju članka 47. stavaka 2. i 4. Zakona o zaštiti pučanstva od zaraznih bolesti 
(»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) 
i članka 22.a Zakona o sustavu civilne zaštite (»Narodne novine« broj 82/15, 118/18, 
31/20 i 20/21), Stožer civilne zaštite Republike Hrvatske, 28. veljače 2022., donosi 


ODLUKU 
o izmjeni Odluke o privremenoj zabrani i ograničavanju 
prelaska preko graničnih prijelaza Republike Hrvatske 


U Odluci o privremenoj zabrani i ograničavanju prelaska preko graničnih prijelaza 
Republike Hrvatske (,Narodne novine“ broj 84/21, 85/21-ispravak, 90/21, 95/21, 
100/21, 106/21, 112/21, 117/21, 121/21, 129/21, 138/21, 145/21 i 13/22) točka XIII. 
mijenja se i glasi: 


»Privremena zabrana, odnosno ograničavanje prelaska preko graničnih prijelaza 
Republike Hrvatske iz ove Odluke određuje se u trajanju do 31. ožujka 2022.“. 


li. 
Ova Odluka zajedno s obrazloženjem objavit će se na mrežnoj stranici Ravnateljstva 
Civilne zaštite na kojoj se objavljuju odluke Stožera civilne zaštite Republike Hrvatske 
za sprječavanje širenja zaraze —koronavirusom, na adresi: https://civilna- 


zastita.gov.hr/odluke-stozera-civilne-zastite-rh-za-sprecavanje-sirenja-zaraze- 
Koronavirusom/2304. 


lil. 
Ova Odluka objavit će se u »Narodnim novinama«, a stupa na snagu 1. ožujka 2022. 


KLASA: 810-06/20-01/7 
URBROJ: 511-01-300-22-495 
Zagreb, 28. veljače 2022. 


NAČELNIK STOŽERA 
POTPREDSJEDNIK VLADE 
EMINISTAR UNUTARNJIH POSLOVA 


i ai 
Dostaviti: dr. sc. Davor Božinović 


1. Operativnom centru Civilne zaštite, 
na daljnju dostavu 
2. Pismohrani 








OBRAZLOŽENJE 


U skladu s točkom 13. rješenja Ustavnog suda broj: U-l-5781/2021 i dr. od 21. prosinca 
2021. (www.usud.hr), Stožer civilne zaštite Republike Hrvatske u suradnji s 
Ministarstvom zdravstva i Hrvatskim zavodom za javno zdravstvo daje obrazloženje 
Odluke izmjeni Odluke o privremenoj zabrani i ograničavanju prelaska preko graničnih 
prijelaza Republike Hrvatske (,Narodne novine“ br. 24/22.) 


iP Odluku o privremenoj zabrani i ograničavanju prelaska preko graničnih prijelaza 
Republike Hrvatske (u daljnjem tekstu: Odluka/2021) donio je Stožer civilne zaštite 
Republike Hrvatske (u daljnjem tekstu: Stožer civilne zaštite) 23. srpnja 2021. na 
temelju članka 47. Zakona o zaštiti pučanstva od zaraznih bolesti (»Narodne novine« 
broj 79/07, 113/08, 43/09, 130/17, 114/18, 47/20 i 134/20), a u vezi s člankom 18. 
Zakona o izmjenama i dopunama Zakona o zaštiti pučanstva od zaraznih bolesti 
(»Narodne novine« broj 47/20) i u vezi s člankom 5. Zakona o izmjeni i dopunama 
Zakona o zaštiti pučanstva od zaraznih bolesti (»Narodne novine« broj 134/20) i članka 
22.a Zakona o sustavu civilne zaštite (»Narodne novine« broj 82/15, 118/18, 31/20 i 
20/21). Objavljena je u ,Narodnim novinama“, br. 84/21 od 23. srpnja 2021., a stupila 
je na snagu 26. srpnja 2021. 


2, Odluka/2021 je do sada novelirana 11 puta. 


Prvi put _novelirana je 13. kolovoza 2021. (,Narodne novine“, br. 90/21.) kada je 
privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 31. kolovoza 2021. 


Drugi put novelirana je 30. kolovoza 2021. (,Narodne novine“, br. 95/21.) kada je 
privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 15. rujna 2021. 


Treći put _novelirana je 14. rujna 2021. (,Narodne novine“, br. 100/21.) kada je 
drugačije uređen ulazak u Republiku Hrvatsku osoba iz točke V. stavka 2. podstavka 
8. koje putuju iz turističkih razloga te je privremena zabrana, odnosno ograničavanje 
prelaska preko graničnih prijelaza Republike Hrvatske produljeno do 31. kolovoza 
2021. 


Četvrti put novelirana je 29. rujna 2021. (,Narodne novine“, br. 106/21.) kada je 
sukladno prijedlogu Hrvatskog zavoda za javno zdravstvo rok važenja potvrda o 
završenom cijepljenju produljen sa 270 na 365 dana, a privremena zabrana, odnosno 
ograničavanje prelaska preko graničnih prijelaza Republike Hrvatske produljeno do 
15. listopada 2021. 


Peti put novelirana je 14. listopada 2021. (,Narodne novine“, br. 112/21.) kada je 
privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 31. listopada 2021. 


Šesti put novelirana je 29. listopada 2021. (,Narodne novine“, br. 117/21.) kada je 
privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 15. studenoga 2021. 


Sedmi put novelirana je 12. studenoga 2021. (,Narodne novine“, br. 121/21.) kada 
je, sukladno prijedlogu Hrvatskog zavoda za javno zdravstvo, revidiran popis cjepiva 

Koja se koriste u članicama EU na temelju kojih se priznaju potvrde o cijepljenju, a 
privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 30. studenoga 2021. 


Osmi put novelirana je 30. studenoga 2021. (,Narodne novine“, br. 129/21.) kada je 
privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 15. prosinca 2021. 


Deveti put novelirana je 15. prosinca 2021. (,Narodne novine“, br. 138/21.) kada je 
privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 31. prosinca 2021. 


Deseti put novelirana ie 29. prosinca 2021. (,Narodne novine“, br. 145/21.) kada je 
privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 31. siječnja 2022., a Odluka/2021 dopunjena je 
odredbom kojom se omogućuju, u slučaju bitno izmijenjenih okolnosti, njezine izmjene 
i dopune i prije isteka roka do kojeg su nužne epidemiološke mjere određene. 


Jedanaesti put novelirana je 31. siječnja 2022. (,Narodne novine“, br. 13/22 kada je u 
odredbi o iznimnom ulasku u Republiku Hrvatsku osoba koje još ne posjeduju EU 
digitalnu Covid potvrdu, a koje dolaze neposredno iz država i/ili regija članica Europske 
unije odnosno schengenskog prostora i pridruženih mu država, revidiran maksimalan 
broj dana koji smije proteći od primitka dviju doza cjepiva ili jedne doze uz preboljenje. 
Na isti način revidirani su i rokovi kod iznimki od odobravanja samo nužnih putovanja 
za državljane trećih zemalja, koji nisu članovi obitelji državljana država članica 
schengenskog prostora i pridruženih mu država, osobama s dugotrajnim boravištem 
na temelju Direktive Vijeća 2003/109/EZ, osobama koje imaju pravo boravka temeljem 
drugih direktiva EU ili nacionalnog prava. Također je revidiran rok do kojeg preboljela 
ili preboljela i jednom cijepljena osoba koja posjeduje valjanu potvrdu se izuzima od 
obveze predočenja negativnog PCR ili brzog antigenskog testa ili karantene. 
Privremena zabrana, odnosno ograničavanje prelaska preko graničnih prijelaza 
Republike Hrvatske produljeno do 28. veljače 2022. 


3. Europski centar za kontrolu i prevenciju bolesti (European Centre for Disease 
Prevention and Control, u daljnjem tekstu: ECDC) u dokumentu ,Procjena daljnjeg 
širenja i potencijalnog utjecaja zabrinjavajuća varijanta SARS-CoV-2 Omicron u 
EU/EEA, 19. verzija“ (European Centre for Disease Prevention and Controi. 
Assessment of the further spread and potential impact of the SARS-CoV-2 Omicron 
variant of concern in the EU/EEA, 19th update — 27 January 2022. ECDC: Stockholm; 
2022.) 27. siječnja 2022. navodi da varijanta virusa SARS-CoV-2 Omicron (VOC) 
brzo zamjenjuje varijantu virusa SARS-CoV-2 Delta u većini zemalja Europske unije. 
ECDC dalje navodi da je u usporedbi s ranijim cirkulirajućim varijantama virusa manje 
vjerojatno da će infekcije varijantom Omicron dovesti do teške kliničke slike koja 
zahtijeva hospitalizaciju ili prijem u jedince intenzivne skrbi. ECDC također ističe da 
rezultati matematičkog modeliranja pokazuju da postoji znatan udio populacije koji je 
ranjiv na teške ishode u svim zemljama EU/EEA, posebno u onima s nižom 
procijepljenošću stanovništva. 

Niži cjepni obuhvat u odnosu na većinu zemalja EU, zahtijevao je u Hrvatskoj povećani 
oprez tijekom petog vala pandemije. Nakon vrlo intenzivne uzlazne krivulje petog vala 
uzrokovanog Omicron varijantom, broj novooboljelih u Hrvatskoj je od 26. siječnja 








2022. u kontinuiranom stabilnom padu. Smanjeno je i opterećenja bolničkog sustava 
što se manifestira stabilnim padom broja novohospitaliziranih i broja oboljelih koji 
zahtijevaju liječenje u jedinicima intenzivnog liječenja, uključujući invazivne oblike 
lječenja kao što su mehanička ventilacija i ECMO. Od 1. veljača u padu je dnevni broj 
osoba koje su preminule sa ili od COVID-19, pa sedmodnevni prosjek preminulih 1. 
veljače iznosi 55,86 dok 26. veljače pada na 34,14 što je približno razini preminulih na 
završetku četvrtog vala (15. siječnja 2022. sedmodnevni prosjek preminulih iznosi 
33,14). Time aktualna epidemiološka situacija upućuje na zaključak da se značajno 
povećao udio imunog stanovništva kao posljedica prirodnog prokuživanja (kontakt s 
virusom) i cijepljenja. Što se tiče prirodne prokuženosti preboljenjem, treba istaknuti 
da je od ukupno zaraženih 1,05 milijuna slučajeva u Hrvatskoj tijekom cijele pandemije, 
najmanje 357.000 zabilježeno tijekom petog vala što je gotovo svaki treći slučaj zaraze. 


4, Stožer civilne zaštite u suradnji s Ministarstvom zdravstva i Hrvatskim zavodom 
za javno zdravstvo utvrdio je, razmatrajući dokumente ECDC-a i aktualnu 
epidemiološku situaciju da je, unatoč povoljnom razvoju epidemiološke situacije, još 
uvijek potreban oprez te da se prilikom ublažavanju uvedenih nužnih epidemioloških 
mjera treba pristupiti oprezno i postepeno. Sukladno tome zaključeno je da privremena 
zabrana, odnosno ograničavanje prelaska preko graničnih prijelaza Republike 
Hrvatske i dalje treba ostati u dosadašnjem obliku te je donijeta Odluka o izmjeni 
Odluke o privremenoj zabrani i ograničavanju prelaska preko graničnih prijelaza 
Republike Hrvatske (u daljnjem tekstu: ova Odluka) kojom je produljio primjenu 
uvedene mjere do 31. ožujka 2022. 


5. Ustavni sud Republike Hrvatske naveo je u rješenju broj: U-I-5781/2021 i dr. od 
21. prosinca 2021. (www.usud.hr) da ,od donositelja mjera očekuje da mjere koje 
donosi (naređuje) ubuduće sadržavaju obrazloženje na temelju kojeg će adresati tih 
mjera, kao i javnost, biti upoznati s razlozima zbog kojih je pojedina mjera donesena 
... . Sukladno tome, u točki II. ove Odluke određeno je da se ona zajedno s 
obrazloženjem objavljuje na mrežnoj stranici Ravnateljstva civilne zaštite na kojoj se 
objavljuju sve odiuke Stožera civilne zaštite. 


6. U točki III. ove Odluke određeno je da se objavljuje u ,Narodnim novinama“, a 
stupa na snagu 1. ožujka 2022. Ova se Odluka u ,Narodnim novinama“ objavljuje bez 
obrazloženja jer se odluke koje Stožer civilne zaštite donosi u provedbi članka 47. 
Zakona o zaštiti pučanstva od zaraznih bolesti smatraju ,drugim propisima“ u smislu 
članka 129. alineje 2. Ustava Republike Hrvatske, što je utvrdio Ustavni sud u točki 
33.1. rješenja broj: U-l-1372/2020 i dr. od 14. rujna 2020. (,Narodne novine“, br. 
105/20.), u točki 8. rješenja broj: U-II-5417/2021 od 21. prosinca 2021. (www.usud.hr), 
| dr. 








